Пасля апошняй вячэры гаспадыня старанна мые і шаруе усё кухоннае начынне, дагэтуль ужыванае, і выносіць яго ў камору, дзе яно застаецца некранутае ажно да велікодных святаў, а памыі, разам з рэшткамі вадкіх страў вылівае ў памыйніцуюЗатым як найстаранней вымятае хату, а смецце і розныя ападкі ежы выносіць на вуліцу і кідае на вязку саломы, загадзя прынесенай кім-небудзь з сямейнікаў. Тады гэтую салому ўрачыста падпальваюць, а калі яна згарыць дашчэнту, кажуць: Шабáш! Масьленьніца згарэла!